stanford-oval/wikipedia huggingface dataset:
เล็บเหยี่ยว
ลักษณะ

เล็บเหยี่ยวเป็นไม้พุ่มสูง 0.5-2 เมตร ลำต้นมีหนามโค้งลง ใบเดี่ยว ออกสลับ รูปไข่หรือรูปขอบขนาน ขอบใบหยักซี่ฟัน ปลายใบแหลม ยาว 1-4 เซนติเมตร กว้าง 0.8-3 เซนติเมตร ผิวใบมีขนประปราย ผิวใบด้านล่างมีขนหนาแน่นบริเวณเส้นใบ ดอกช่อแบบช่อกระจุก ออกตามซอกใบ กลีบเลี้ยงเชื่อมกันที่ฐานเป็นจานฐานดอก ปลายแยกเป็น 5 แฉก แต่ละแฉกรูปสามเหลี่ยม ยาว 1-1.5 มิลลิเมตร กว้าง 0.8-1 มิลลิเมตร ผิวด้านนอกมีขน กลีบดอก รูปช้อน ยาว 0.8-1 มิลลิเมตร กว้าง 0.2-0.5 มิลลิเมตร สีเขียวอ่อน ออกสลับกับกลีบเลี้ยง เกสรเพศผู้ มี 5 อัน ก้านชูเกสรแบน ยาว 0.5-0.8 มิลลิเมตร เกสรเพศเมีย รังไข่เหนือวงกลีบ รูปค่อนข้างกลม ยาว 0.3-0.8 มิลลิเมตร สีเขียว ไม่มีก้านชูเกสร ยอดเกสรกลมมี 2 พู สีม่วง ผลแบบผลเมล็ดเดี่ยวแข็ง รูปกลมเส้นผ่านศูนย์กลาง 2-5 มิลลิเมตร ผลอ่อนสีเขียว ผลแก่สีม่วงเข้ม-ดำ
การใช้ประโยชน์

ผลใช้รับประทานเป็นผลไม้เปลือกลำต้นมีแทนนิน 12% ใช้ฟอกย้อมหนังในอินเดีย รากใช้แก้อาการเป็นกรดในกระเพาะอาหาร ในอินเดียนิยมปลูกเป็นรั้ว
การกระจายพันธุ์และถิ่นอาศัย

มีการกระจายพันธุ์จากอนุทวีปอินเดียไปทางใต้ของประเทศจีนและเอเชียตะวันออกเฉียงใต้ ถึงทางเหนือของประเทศออสเตรเลีย พบในป่าเต็งรังและป่าคืนสภาพ
ดูเพิ่ม

เล็บครุฑ (พรรณไม้)
เลือดเจ้าพระยา

สำหรับบทประพันธ์ต้นเรื่อง ภาพยนตร์ และละครโทรทัศน์เรื่องเดียวกันใน พ.ศ. 2512 ดูที่ สอยดาว สาวเดือน
เลือดเจ้าพระยา (อังกฤษ: Interlocking Hearts on Chao Phraya) เป็นละครโทรทัศน์ไทยที่สร้างจากบทประพันธ์เรื่อง สอยดาว สาวเดือน ของ แพร ชมพู (รัชนี จันทรังษี) โดยนำมาทำใหม่ในชื่อนี้ทั้งหมด 2 ครั้ง
ครั้งแรก สร้างโดย บริษัท บางกอก ออดิโอ วิชั่น จำกัด ออกอากาศทางช่อง 7 เอชดี ในช่วงกลางปี พ.ศ. 2556 แสดงนำโดย รังสิโรจน์ พันธุ์เพ็ง, จีระนันท์ มะโนแจ่ม, ธนา สุทธิกมล และเอกพัน บรรลือฤทธิ์ กำกับการแสดงโดยฉลอง ภักดีวิจิตร ซึ่งเคยกำกับภาพยนตร์เรื่องเดียวกันนี้ในปี พ.ศ. 2512
ครั้งที่ 2 สร้างโดย บริษัท อาหลอง จูเนียร์ จำกัด ออกอากาศทางช่อง 3 เอชดี ในปี พ.ศ. 2566 แสดงนำโดย เด่นคุณ งามเนตร, สุภาพร วงษ์ถ้วยทอง, ฐากูร การทิพย์ และวสุ แสงสิงแก้ว กำกับการแสดงโดย เฉิดบุญ ภักดีวิจิตร บุตรชายของฉลอง
ละครโทรทัศน์ พ.ศ. 2556

| เลือดเจ้าพระยา |
| --- | --- |
เค้าโครงจาก: สอยดาว สาวเดือน
บทประพันธ์: แพร ชมพู (รัชนี จันทรังษี)
บทละครโทรทัศน์: ภูเขา
กำกับโดย: ฉลอง ภักดีวิจิตร
แสดงนำ: ธนา สุทธิกมล จีรนันท์ มะโนแจ่ม รังสิโรจน์ พันธุ์เพ็ง อาภา ภาวิไล ภัทรเดช สงวนความดี จุฑามาศ มันตะลัมพะ กัญจน์ ภักดีวิจิตร อุษณีย์ วัฒฐานะ
ดนตรีแก่นเรื่องเปิด: "เลือดเจ้าพระยา" โดย แก้วกาญจน์ ชื่นเป็นนิจ
ดนตรีแก่นเรื่องปิด: "สายน้ำไม่ไหลกลับ" โดย แก้วกาญจน์ ชื่นเป็นนิจ
ประเทศแหล่งกำเนิด: ประเทศไทย
ภาษาต้นฉบับ: ภาษาไทย
จำนวนตอน: 16
การผลิต
กล้อง: หลายกล้อง
ความยาวตอน: 120 นาที
บริษัทผู้ผลิต: บริษัท บางกอก ออดิโอ วิชั่น จำกัด
ออกอากาศ
สถานีโทรทัศน์: ช่อง 7 เอชดี
ออกอากาศ: 16 สิงหาคม พ.ศ. 2556 – 20 กันยายน พ.ศ. 2556
ละครเรื่องก่อนหน้า: นักสู้มหากาฬ
ละครเรื่องถัดไป: ธิดาพญายม
ละครโทรทัศน์ พ.ศ. 2556 > นักแสดง

| ปี | พ> ศ. 2556 |
| --- | --- |
สถานีที่ออกอากาศ: ช่อง 7 เอชดี
บริษัทผู้ผลิต: บริษัท บางกอก ออดิโอ วิชั่น จำกัด
บทประพันธ์: แพรชมพู
บทโทรทัศน์: ภูเขา
ผู้กำกับการแสดง: ฉลอง ภักดีวิจิตร
ตัวละคร: นักแสดงหลัก
เลอสรร: ธนา สุทธิกมล
ศรีนวล: จีรนันท์ มะโนแจ่ม
สมิง: รังสิโรจน์ พันธุ์เพ็ง
สอยดาว: อาภา ภาวิไล
ร้อยตำรวจเอก ระพี อมาตย์ศักดิ์: ภัทรเดช สงวนความดี
สาวเดือน: จุฑามาศ มันตะลัมพะ
บุญเหลือ: กัญจน์ ภักดีวิจิตร
สร้อยเพชร: อุษณีย์ วัฒฐานะ
ตัวละคร: นักแสดงสมทบ
เสือมเหศักดิ์: ชาติชาย งามสรรพ์
กำนันธง: เอกพัน บรรลือฤทธิ์
เกียรติกล้า: ธาราเขต เพ็ชร์สุกใส
มหา: กรุง ศรีวิไล
ผู้ว่าทรงยศ: ดิลก ทองวัฒนา
คุณนายศรีสอางค์: ปนัดดา โกมารทัต
เถ้าแก่ชิ้น: พงศนารถ วินศิริ
บันลือ: ฐษชัย ชนะอรรถกาล
ขจรศักดิ์: ศุภกิตติ์ มยูรกุล
ศรีไพร: วันวิสา ศรีวิไล
เสือเฮี้ยน: จรินทร์ ปานเสน
จ่าสมหมาย: อาฉี เสียงหล่อ
: พ.ต.อ.ปิยะพงษ์ วงค์เกตุใจ
: ดร.ภณณัฏฐ์ ศรีอินทร์สุทธิ์
เหิม: อมต อินทานนท์
ขวด: จักรธิป ทองทิพย์
โย่ง: บิลลี่ ผีน่ารัก
น้อย: นันธิยา ทองหนู
: อเล็กซ์ เริงฤทธิ์
เข่ง: เหนียว โกมาร
ผู้ใหญ่ด้อง: ด้อง ดอกสะเดา
: เครา ราเชน
: โป้ง รณสิทธิ์
: ฐิติ เนืองทอง
: สุพร พรหมสุภา
: บุญเลิศ อินทะเดชะ
: อุ่นศักดิ์ ทิพฤาตรี
: วิบูลย์ ดำรงพาณิชย์
: อภิชาติ เตียวสุวรรณ
: ปฐมพล ฤทธิ์ทอง
: อรศิริ ขุนราชอาญา
: บุญมาก สุขรอด
: ธนกนก วงศ์วิเศษลักษณ์
: สหภูมิ โตตรึงทรัพย์
ตัวละคร: นักเเสดงรับเชิญ
สารวัตรสมภพ: โอริเวอร์ บีเวอร์
ละครโทรทัศน์ พ.ศ. 2566

| เลือดเจ้าพระยา |
| --- | --- |
เค้าโครงจาก: สอยดาว สาวเดือน
บทประพันธ์: แพร ชมพู (รัชนี จันทรังษี)
บทละครโทรทัศน์: ตาแก้วตากู๊ดทีม
กำกับโดย: เฉิดบุญ ภักดีวิจิตร
แสดงนำ: เด่นคุณ งามเนตร สุภาพร วงษ์ถ้วยทอง ฐากูร การทิพย์ วชิรวิชญ์ วัฒนภักดีไพศาล ปุญญ์ปรีดี คุ้มพร้อม รอดสวาสดิ์ ธัชพล กู้วงศ์บัณฑิต ธัญญภัสร์ ภัทรธีรชัยเจริญ
ดนตรีแก่นเรื่องเปิด: "เลือดเจ้าพระยา" โดย วิชญาณี เปียกลิ่น
ดนตรีแก่นเรื่องปิด: "สอยดาว สาวเดือน" โดย วชิรวิชญ์ วัฒนภักดีไพศาล, ธัญญภัสร์ ภัทรธีรชัยเจริญ
ประเทศแหล่งกำเนิด: ประเทศไทย
ภาษาต้นฉบับ: ภาษาไทย
จำนวนตอน: 20
การผลิต
กล้อง: หลายกล้อง
ความยาวตอน: 90 นาที
บริษัทผู้ผลิต: บริษัท อาหลอง จูเนียร์ จำกัด
ออกอากาศ
สถานีโทรทัศน์: ช่อง 3 เอชดี
ออกอากาศ: 3 มีนาคม พ.ศ. 2566 – 15 เมษายน พ.ศ. 2566
ละครเรื่องก่อนหน้า: ที่สุดของหัวใจ
ละครเรื่องถัดไป: ชายแพศยา
ละครโทรทัศน์ พ.ศ. 2566 > นักแสดง

| ปี | พ> ศ. 2566 |
| --- | --- |
สถานีที่ออกอากาศ: ช่อง 3 เอชดี
บริษัทผู้ผลิต: บริษัท อาหลอง จูเนียร์ จำกัด
บทประพันธ์: แพรชมพู
บทโทรทัศน์: ตาแก้วตากู๊ดทีม
ผู้กำกับการแสดง: เฉิดบุญ ภักดีวิจิตร
ตัวละคร: นักแสดงหลัก
สมิง: เด่นคุณ งามเนตร
ศรีนวล: สุภาพร วงษ์ถ้วยทอง
พันตำรวจเอก เลอสรร ชินวร: ฐากูร การทิพย์
ร้อยตำรวจเอก ระพี ภักดีศักดิ์ / นายหล่อ: วชิรวิชญ์ วัฒนภักดีไพศาล
สอยดาว: ปุญญ์ปรีดี คุ้มพร้อม รอดสวาสดิ์
บุญเหลือ: ธัชพล กู้วงศ์บัณฑิต
สาวเดือน ชินวร: ธัญญภัสร์ ภัทรธีรชัยเจริญ
ตัวละคร: นักแสดงสมทบ
สร้อยเพชร ชินวร: ชาเคอลีน มึ้นช์
ทับทิม: ธิดารัตน์ ปรือทอง
เสือมเหศักดิ์: นภัสกร มิตรธีรโรจน์
เสือเฮี้ยน: ศุภกรณ์ กิจสุวรรณ
เกียรติกล้า ชินวร: ภาราดา ชัชวาลโชติกุล
จ่าสมหมาย / นายแห้ว: ทัศน์พล วิวิธวรรธน์
กำนันธง: วสุ แสงสิงแก้ว
เถ้าแก่ชิ้น: ขจรศักดิ์ รัตนนิสสัย
ผู้ว่าทรงยศ ชินวร: ศุกล ศศิจุลกะ
คุณนายสอางค์ ชินวร: นัฎฐา ลอยด์
น้อย: อินทิรา ยืนยง
ติ่ง: รุ้งลาวัลย์ โทนะหงษา
บันลือ: นริศสันต์ โลกวิทย์
มหา: กัญจน์ ภักดีวิจิตร
เสือเทียน: รัล นวรัชล์
ดำ: จักรภพ คำดี
แดง: จักรกฤษ คำดี
ช้าง: อุทร สุกรี
ไห: ทิวธวัช ชื่นทรวง
เหิม: ภาคภูมิ ยศกาศ
ขจรศักดิ์: กิตติ์ดนัย สุธาฐานเศรษฐ์
ตัวละคร: นักเเสดงรับเชิญ
ชุบ: ภูธฤทธิ์ พรหมบันดาล
สาย: นฤมล พงษ์สุภาพ
ผู้กำกับสมภพ: วัชรเกียรติ บุญภักดี
เสือมาต: จรินทร์ พรหมรังสี
พลตำรวจตรี วิฑูรย์ วรอุไร: จตุรวิทย์ คชน่วม
โฆษกโรงมวยเถื่อน: สิทธิพงศ์ วงศ์เลิศศักดิ์
ละครโทรทัศน์ พ.ศ. 2566 > เรตติ้งละคร (พ.ศ. 2566)

| ตอนที่ | วันที่ออกอากาศ | เรตติ้งทั่วประเทศ (Nationwide) |
| --- | --- | --- |
| 1 | 3 มีนาคม พ.ศ. 2566 | 3.2 |
| 2 | 4 มีนาคม พ.ศ. 2566 | 2.4 |
| 3 | 5 มีนาคม พ.ศ. 2566 | 2.3 |
| 4 | 10 มีนาคม พ.ศ. 2566 | 3.8 |
| 5 | 11 มีนาคม พ.ศ. 2566 | 2.6 |
| 6 | 12 มีนาคม พ.ศ. 2566 | 2.6 |
| 7 | 17 มีนาคม พ.ศ. 2566 | 3.5 |
| 8 | 18 มีนาคม พ.ศ. 2566 | 3.1 |
| 9 | 19 มีนาคม พ.ศ. 2566 | 2.8 |
| 10 | 24 มีนาคม พ.ศ. 2566 | 3.6 |
| 11 | 25 มีนาคม พ.ศ. 2566 | 3.4 |
| 12 | 26 มีนาคม พ.ศ. 2566 | 3.6 |
| 13 | 31 มีนาคม พ.ศ. 2566 | 3.8 |
| 14 | 1 เมษายน พ.ศ. 2566 | 3.4 |
| 15 | 2 เมษายน พ.ศ. 2566 | 3.3 |
| 16 | 7 เมษายน พ.ศ. 2566 | 4.0 |
| 17 | 8 เมษายน พ.ศ. 2566 | 3.2 |
| 18 | 9 เมษายน พ.ศ. 2566 | 3.2 |
| 19 | 14 เมษายน พ.ศ. 2566 | 3.3 |
| 20 (ตอนจบ) | 15 เมษายน พ.ศ. 2566 | 2.9 |
เพลงประกอบละคร > พ.ศ. 2556

| ลำดับ | ชื่อเพลง | ขับร้องโดย | ยาว |
| --- | --- | --- | --- |
| 1. | "เลือดเจ้าพระยา" | แก้วกาญจน์ ชื่นเป็นนิจ (ครูแนน) | 4:15 |
| 2. | "สายน้ำไม่ไหลกลับ" | แก้วกาญจน์ ชื่นเป็นนิจ (ครูแนน) | 3:07 |
| ความยาวทั้งหมด: | ความยาวทั้งหมด: | ความยาวทั้งหมด: | 7:22 |
เพลงประกอบละคร > พ.ศ. 2566

| ลำดับ | ชื่อเพลง | เนื้อเพลง | ทำนอง | ขับร้องโดย | ยาว |
| --- | --- | --- | --- | --- | --- |
| 1. | "เลือดเจ้าพระยา" | The Must | จักรกฤษณ์ มัฆนาโส | วิชญาณี เปียกลิ่น | 3:49 |
| 2. | "สอยดาวสาวเดือน" | ธีรภัค มณีโชติ | ธีรภัค มณีโชติ | วชิรวิชญ์ วัฒนภักดีไพศาล   ธัญญภัสร์ ภัทรธีรชัยเจริญ | 3:44 |
| ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | 7:33 |
เล่ห์ร้ายพ่ายรัก

| เล่ห์ร้ายพ่ายรัก |
| --- | --- |

ประเภท: วีรคติ   แอคชั่น   สุขนาฏกรรม   ดราม่า
กำกับโดย: ดิลิป กุมาร   ปาวัลย์ กุมาร
ผู้กำกับศิลป์: ภาวนา พันเทรา
แสดงนำ: วิชาล วาศิษฐา   มาดิรักศรี มันเดิล
เสียงของ: อนัน ราจ   ซาร์กัม จัสซู
ผู้ประพันธ์ดนตรีแก่นเรื่อง: Jaat Ki Jugni & Jaaniya
ประเทศแหล่งกำเนิด: อินเดีย
ภาษาต้นฉบับ: ฮินดี
จำนวนฤดูกาล: 1
จำนวนตอน: 70
การผลิต
ผู้อำนวยการสร้าง: รัศมี ชาร์มา
สถานที่ถ่ายทำ: มุมไบ   โสนิพัต
ผู้ลำดับภาพ: เหมันต์ กุมาร
กล้อง: Multi-camera
ความยาวตอน: 22 นาทีโดยประมาณ
บริษัทผู้ผลิต: Rashmi Sharma Telefilms Limited
ออกอากาศ
เครือข่าย: Sony TV (อินเดีย) ช่อง 8 (ไทย)
ออกอากาศ: 3 เมษายน ค.ศ. 2017 (2017-04-03) – 13 กรกฎาคม ค.ศ. 2017 (2017-07-13)
เล่ห์ร้ายพ่ายรัก (อังกฤษ: Jaat Ki Jugni) เป็นละครโทรทัศน์ที่สร้างขึ้นในปี ค.ศ. 2017 ออกอากาศทาง ช่อง 8 ออกอากาศ ทุกวันพฤหัสบดี-ศุกร์ เวลา 21.00 น. นำแสดงโดย วิชาล วาศิษฐา, มาดิรักศรี มันเดิล ละครเรื่องต่อไปที่ออกอากาศต่อจากเรื่องนี้คือละครเรื่อง แผนรักลวงใจ
เนื้อเรื่องย่อ

มุนนี่ ถูกเลี้ยงมาแบบลูกคุณหนู มีคนคอยรับใช้ดูแลตลอด มีพี่ชายสามคน ซึ่งพี่ชายคนโตรักมุนนี่มากไม่ว่าใครที่มาขัดขวางความสุขของมุนนี่ จะต้องโดนซ้อมหรือถึงขั้นฆ่าปิดปากได้ แต่มุนนี่ก็ไม่เคยรู้ความจริงว่าพี่ชายทั้งสามคนของตนเป็นมาเฟียจิตใจโหดเหี้ยม เพราะทั้งสามคนคอยสร้างภาพกับมุนนี่เสมอ และคอยปกปิดความจริงทุกอย่างกับมุนนี่มาโดยตลอด ทำให้มุนนี่เข้าใจผิดและเคารพรักพี่ชายทั้งสามคนมาก คิดว่าพี่ชายของตนเป็นคนดีมีคนนับหน้าถือตา แต่ที่จริงทุกคนทำลงไปด้วยความกลัวว่าจะโดนซ้อมหรือฆ่าปิดปากแต่ผู้คนกล่าวขวัญไปทั่วเมืองฮายาน่าว่าครอบครัวนี้เลวทรามต่ำช้า ไม่มีใครอยากตอแยด้วยมีเพียงมุนนี่คนเดียวเท่านั้นที่ไม่เคยได้รู้ความจริงเรื่องนี้ บิตตู ซึ่งอาศัยอยู่ในเมืองฮายาน่า ทนอยู่ไม่ได้ที่ชาวบ้านได้รับความเดือดร้อน ซึ่งเวลาที่มุนนี่จะไปไหนมาไหนทีต้องมีการปิดถนนปิดตลาด โดยคำสั่งของพี่ชาย สร้างความเดือดร้อนให้กับผู้คนจำนวนมาก และ ประเด็นที่ปะทุขึ้นเนื่องจาก เพื่อนบิตตูได้เข้าไปคุยกับมุนนี่ จึงทำให้เพื่อนบิตตูโดนซ้อมปางตาย บิตตูโกรธจัดจึงบุกไปลักพาตัวมุนนี่จากถึงในบ้าน สร้างความโกรธแค้นให้กับพี่ชายของมุนนี่เป็นอย่างมาก จึงไล่ล่าตามตัวบิตตูหมายจะเอาชีวิต ส่วนบิตตูเมื่อได้เจอมุนนี่ จึงรู้ว่ามุนนี่ไม่มีส่วนเกี่ยวข้อง และรู้ความจริงมาก่อนว่าพี่ชายตนเป็นคนแบบไหน จึงหาทางพิสูจน์ให้มุนนี่ได้รู้ความจริงให้ได้ ว่าพี่ชายของมุนนี่เป็นคนประเภทไหนกันแน่ ซึ่งพระเอกตั้งฉายาให้มุนนี่ว่า คุณหนูผู้หลงผิด และระหว่างที่หาข้อพิสูจน์ก็ได้ผ่านเหตุการณ์ระทึกขวัญมากมายจนทำให้บิตตูตกหลุมรักในความใสซื่อบริสุทธิ์ และไร้เดียงสาของมุนนี่ แต่ความรักครั้งนี้มีอุปสรรคอย่างใหญ่หลวง ทั้งพี่ชายมุนนี่และแม่ของบิตตูไม่เห็นด้วย
นักแสดง

วิชาล วาศิษฐา รับบท บิตตู ซิงห์ ดาฮิยา
มาดิรักศรี มันเดิล รับบท มุนนี ซิงห์ อาห์ราวัต
บาซ ถง รับบท จันฑาลี การ์เจนเดอร์ ซิงห์ อาห์ราวัต
ริชา โซนิ รับบท สาวิตา การ์เจนเดอร์ ซิงห์ อาห์ราวัต
ทิปาริ มุชิการ์ รับบท มุซกาน ประทับ ซิงห์ อาห์ราวัต
อาร์ยา ธารามจารด์ กุมาร รับบท ประทับ ซิงห์ อาห์ราวัต
ราเกซ ปันเดย์ รับบท คาร์ซาน ซิงห์ ดาฮิยา
ซาการ์ ไซนี รับบท มาสเตอร์จี
รินคุ การ์มาร์การ์ รับบท พูล กุมารี ดาฮิยา
อมิตร ปาโชรี รับบท ภีม ซิงห์ อาห์ราวัต
อัซไมราห์ ซิงห์ รับบท สุเนนา ภีม ซิงห์ อาห์ราวัต
ภาร์คา ซิงห์ รับบท ชโยติ
ปาราส มาธาน รับบท ดร. วิกรม
แหล่งข้อมูลอื่น

เล่ห์ร้ายพ่ายรัก ที่อินเทอร์เน็ตมูวีเดตาเบส
เลียม แกลลาเกอร์

| เลียม แกลลาเกอร์ |
| --- | --- |
เลียม แกลลาเกอร์
ข้อมูลพื้นฐาน
ชื่อเกิด: วิลเลียม จอห์น พอล แกลลาเกอร์
เกิด: 21 กันยายน พ.ศ. 2515 (52 ปี)  เบอร์นิจ, แมนเชสเตอร์, สหราชอาณาจักร
แนวเพลง: ร็อก, บริตป็อป, อัลเทอร์เนทีฟ
อาชีพ: นักร้อง, นักแต่งเพลง, นักออกแบบแฟชั่น
เครื่องดนตรี: ร้องนำ, กลองเล็ก, กีตาร์, ฮาร์โมนิกา, เปียโน, แทมโบรีน
ช่วงปี: 1991-ปัจจุบัน
ค่ายเพลง: Creation, Big Brother, Epic, Beady Eye, Warner Bros. Records

เว็บไซต์: http://liamgallagher.com/
วิลเลียม จอห์น พอล แกลลาเกอร์ (อังกฤษ: William John Paul Gallagher; 21 กันยายน พ.ศ. 2515) เป็นทั้งนักร้อง นักแต่งเพลง นักดนตรีชาวอังกฤษ ฟร้อนต์แมนวงดนตรีโอเอซิส และอดีตผู้นำวงดนตรีบีดีอาย ด้วยพฤติกรรมคุ้มดีคุ้มร้าย ทัศนคติและท่าทีต่อต้านสังคม ซึ่งได้รับอิทธิพลจากปัญหาความรุนแรงในครอบครัวสมัยวัยเด็ก ส่งผลให้เลียมกลายเป็นประเด็นที่พูดถึงอย่างมากในหนังสือพิมพ์และข่าว ทำให้เขาเป็นบุคคลหนึ่งที่มีชื่อเสียงในประวัติศาสตร์ดนตรีอังกฤษสมัยใหม่
เลียม ยังมีสไตล์การร้องเพลงที่โดดเด่น ในท่าร้องเพลงแหงนหน้าหาไมค์ มือไขว้หลัง หรือที่เรียกว่า "Singing pose" ซึ่งเขามักแสดงเช่นนี้ในทุกคอนเสิร์ตจนกลายเป็นเอกลักษณ์ โดยให้เหตุผลว่าการวางตำแหน่งไมโครโฟนไว้ระหว่างจมูกและปาก พร้อมทั้งย่อเข่ามือไขว้หลังนั้นจะช่วยให้เปล่งเสียงออกได้มากยิ่งขึ้น นอกจากนี้แกลลาเกอร์ยังได้รับยกย่องให้เป็นหนึ่งในฟร้อนท์แมนตลอดกาลของวงการเพลงอีกด้วย
ถึงแม้ว่าพี่ชายของเขา โนล แกลลาเกอร์ เป็นผู้ประพันธ์เพลงให้วงโอเอซิสเป็นส่วนใหญ่ แต่เลียมก็มีโอกาสแต่งเพลง "Little James", "Better Man",  "Songbird" , "Guess God Thinks I'm Abel", "Love Like A Bomb" และ "I'm Outta Time" เป็นซิงเกิ้ลของวงด้วย ตั้งแต่โนล แกลลาเกอร์ได้ลาออกจากวงในเดือนสิงหาคม พ.ศ. 2552 เลียมยังคงทำผลงานเพลงต่อไปโดยก่อตั้งวงดนตรีร่วมกับอดีตสมาชิกวงโอเอซิส คือ เก็ม อาร์เชอร์, แอนดี เบล, คริส ชาร์ร็อก ด้วยชื่อวงใหม่ "บีดีอาย" ออกอัลบั้มได้เพียงสองชุด เลียมก็ประกาศยุบวงในวันที่ 25 ตุลาคม พ.ศ. 2557
เลียมเป็นแฟนบอลของแมนเชสเตอร์ซิตี โดยมักจะออกมาแขวะแมนเชสเตอร์ยูไนเต็ดเป็นประจำ
ประวัติ

เลียม แกลลาเกอร์เกิดที่ย่านเบอร์นิจ เมืองแมนเชสเตอร์ เป็นลูกคนที่สามและเป็นลูกคนสุดท้องของครอบครัวชาวไอริช บิดาชื่อ ทอมัส แกลลาเกอร์ และมารดาชื่อเป็กกี้ แกลลาเกอร์ บิดาของแกลลาเกอร์ได้ใช้ความรุนแรงต่อครอบครัวอยู่บ่อยครั้ง โดยโนลพี่ชายของเขาถูกกระทำหนักที่สุด เลียมได้กล่าวว่าการทารุณกรรมของพ่อเป็นแรงผลักดันให้เขาอยากเป็นศิลปิน เมื่อเลียมอายุประมาณ 7 ขวบ เป็กกี้มารดาของเลียมพาลูกของเธอหนีจากสามี แม้ว่าเลียมยังคงติดต่อเป็นระยะ ๆ กับบิดาในช่วงวัยรุ่น แต่ความสัมพันธ์ระหว่างเขากับพ่อยังคงไม่ลงรอยกันจนถึงปัจจุบัน
พอล พี่ชายของเลียม และโนลยังยืนยันอีกว่า เลียมในช่วงวัยรุ่นมีท่าทีเป็นปฏิปักษ์ต่อผู้คน โดยเฉพาะกับโนลพี่ชายของเขาเพราะทั้งสองนอนห้องเดียวกัน เลียมถูกไล่ออกจากโรงเรียนเมื่ออายุ 15 ปี เพราะไปมีเรื่องทะเลาะวิวาท โนลกล่าวว่า เลียมเริ่มแสดงความสนใจในด้านดนตรีในช่วงวัยรุ่นตอนปลาย เขามั่นใจในความสามารถในการร้องของตนเองเป็นอย่างมาก และเริ่มฟังวงดนตรีดัง ๆ ในสมัยนั้น เช่น เดอะสโตนโรสเซส, เดอะฮู, เดอะคิงส์, เดอะแจม, ที. เรกซ์ โดยเฉพาะวง เดอะบีเทิลส์ เลียมคลั่งไคล้จอห์น เลนนอนเป็นอย่างมาก แกลลาเกอร์ยืนยันอีกว่าเขาคือ เลนนอน ที่กลับชาติมาเกิดใหม่ แม้ว่าแกลลาเกอร์จะถือกำเนิดมาแล้ว 8 ปี ก่อนที่เลนนอนจะถูกฆาตกรรมก็ตาม แกลลาเกอร์ยังเป็นแฟนคลับตัวยงของสโมสรฟุตบอลแมนเชสเตอร์ซิตี อีกด้วย
ประวัติ > ชีวิตส่วนตัว

เลียม แกลลาเกอร์ผ่านการสมรส 2 ครั้ง มีบุตรทั้งสิ้น 4 คน ได้แก่ลูกสาว 2 คนและลูกชาย 2 คน
แกลลาเกอร์เคยคบหากับ ลิซ่า มูริช นักร้องชาวอังกฤษ มีบุตรสาวคือ มอลลี่ มูริช กำเนิดเมื่อปี พ.ศ. 2540 หลังจากนั้นแกลลาเกอร์แต่งงานกับ แพทซี เคนซิท ดาราและนางแบบชาวอังกฤษ เมื่อวันที่ 7 เมษายน พ.ศ. 2540 มีบุตรชายด้วยกันคนเดียว คือ เลนนอน ฟรานซิส แกลลาเกอร์ กำเนิดเมื่อปี พ.ศ. 2542 หนึ่งปีหลังจากนั้น แพทซีและแกลลาเกอร์ก็หย่าร้างกัน แกลลาเกอร์ให้กำเนิดบุตรคนที่สามกับ นิโคล แอปเพิลตัน โดยเป็นบุตรชายชื่อว่า ยีน แกลลาเกอร์  เมื่อวันที่ 1 กรกฎาคม พ.ศ. 2544 หลังจากนั้นในปี พ.ศ. 2551 แกลลาเกอร์และแอปเพิลตั้นก็แต่งงานกัน โดยที่โนล แกลลาเกอร์และสมาชิกของวง โอเอซิส ไม่มีใครรู้เลยจนกระทั่งพิธีวิวาห์ได้เริ่มขึ้นแล้ว
ต่อมาปี พ.ศ. 2557 แอปเพิลตั้นฟ้องหย่าแกลลาเกอร์อย่างเป็นทางการ หลังจาก ลิซ่า จอร์บานี นักข่าวบันเทิงฟรีแลนซ์ของนิวยอร์กไทม์ส ออกมาเปิดเผยว่าเธอมีบุตรสาววัย 7 เดือนกับแกลลาเกอร์ โดยทั้งคู่รู้จักกันหลังจากที่กอร์บานีได้สัมภาษณ์แกลลาเกอร์เมื่อครั้งเดินทางไปนิวยอร์กเมื่อ พ.ศ. 2553 เรื่องที่เกิดขึ้นทำให้แอปเพิลตั้นโกรธมาก ต้องฟ้องหย่าในชั้นศาล ช่วงเวลานี้เองที่แกลลาเกอร์ไม่ได้ทำงานเพลง และต้องใช้เวลาอยู่แต่กับนักกฎหมายเป็นเวลาหลายปี ต้องใช้เงินจำนวนมากในการว่าความและขึ้นศาล
ปัจจุบัน แกลลาเกอร์คบหากับ เด็บบี้ กวิเธอร์ อดีตผู้จัดการส่วนตัววงบีดีอาย ซึ่งทำหน้าที่เป็นผู้จัดการส่วนตัวให้แกลลาเกอร์ในฐานะศิลปินเดี่ยวด้วย
ประวัติ > ความสัมพันธ์ของสองพี่น้อง

- เลียมกล่าวว่า เขาไม่ค่อยได้พูดคุยกับพี่ชายมากนักแทบที่จะไม่สนิทชิดเชื้อกันเลย ระหว่างทัวร์ครั้งสุดท้ายเขาและพี่ชายพูดคุยกันซึ่งๆหน้าเฉพาะตอนอยู่บนเวทีเท่านั้น
- ระหว่างทีไปทัวร์คอนเสิร์ตที่ประเทศสหรัฐอเมริกา เมื่อปี พ.ศ. 2537 เลียมได้เปลี่ยนแปลงเนื้อร้องของเพลงโดยเจตนา เพื่อที่จะว่าร้ายทั้ง คนอเมริกา และโนล หลังการแสดงจบสองพี่น้องทะเลาะวิวาทถึงขั้นการปาเก้าอี้ใส่กัน โนลได้ถอนตัวออกจากทัวร์ในภายหลัง
- ระหว่างการบันทึกเสียงอัลบั้ม "(What's the Story) Morning Glory?" สองพี่น้องทะเลาะวิวาทกันอย่างรุนแรงอีกครั้ง เนื่องจากเลียมได้เชิญชวนทุกคนในผับท้องถิ่นมาที่สตูดิโอบันทึกเสียงของทางวงโดยตอนนั้นโนลกำลังทำงานอยู่
- ในปี พ.ศ. 2552 ก่อนที่ โอเอซิส จะยุบวง โนลได้บรรยายลักษณะของเลียมไว้ว่า "หยาบคาย หยิ่งยโส อันธพาลและขี้เกียจ เขาเป็นบุคคลที่น่ารังเกียจที่สุดที่ผมเคยพบ เขาก็เหมือนกับส้อมในโลกของซุป" ฟางเส้นสุดท้ายระหว่างเลียมและโนลก็มาถึง เมื่อวงได้ไปแสดงคอนเสิร์ตที่ปารีส เนื่องด้วยความบาดหมางของทั้งสองคนที่มีอยู่ก่อนแล้ว ก่อนที่คอนเสิร์ทจะเริ่ม ทั้งสองทะเลาะวิวาทกันอีกครั้ง เลียมบันดาลโทสะทำลาย กีต้าร์ ของโนล เป็นเหตุให้โนลประกาศแยกตัวจากวง  โอเอซิส ในที่สุด
- ในปี พ.ศ. 2555 สามปีหลังจากที่แทบจะไม่ได้สื่อสารกับพี่ชายเลย มีการเปิดเผยว่าทั้งสองคนได้สื่อสารกันผ่านข้อความทางโทรศัพท์อย่างเป็นมิตร หลังจากที่ สโมสรฟุตบอลแมนเชสเตอร์ซิตี ชนะพรีเมียร์ลีก   แหล่งข่าววงในของสองพี่น้องกล่าวอีกว่า "ทั้งสองคนตื่นเต้นและมีความสุขมากๆ หลังจากที่ แมนเชสเตอร์ซิตีชนะ พวกเขาส่งข้อความทางโทรศัพท์ถึงกันและกันในที่สุดพวกเขาก็ลดความบาดหมางระหว่างกันและเริ่มติดต่อกันบ้างผ่านข้อความทางโทรศัพท์" หลังจากนั้นทั้งสองคนก็มาร่วมงานปาร์ตี้ของเพื่อนที่กรุง ลอนดอน ตามคำบอกเล่าของโนล ตอนแรกปาร์ตี้เป็นไปได้ด้วยดีแต่ก็จบลงด้วยการเถียงกันของทั้งคู่ เพราะโนลปฏิเสธที่จะรวมวง โอเอซิส ใหม่ภายในปี พ.ศ. 2558
- สำหรับความสัมพันธ์ในทางที่ดีของเขากับโนล เขาเคยแสดงความเป็นมิตรกับพี่ชาย เมื่อถูกสื่อถามว่า "ใครเป็นผู้นำวงที่ดีที่สุด" เขาตอบว่า "โนล แกลลาเกอร์ไง อะไรคือคุณสมบัติของผู้นำวงที่ดีนะเหรอ? ก็คนที่ประพฤติตัวดีและไม่โดดโหยงเหยงไปมาเหมือนคนบ้าไง" "
ผลงาน

บทความหลัก: โอเอซิส (วงดนตรี) และ บีดีอาย
"Scorpio Rising" กับ เดทอินเวกัส (2002)
"Shoot Down" กับ เดอะโพรดิจี อัลบั้ม Always Outnumbered, Never Outgunned (2004)
"Carnation" กับศิลปินอื่น ๆ อัลบั้ม Fire and Skill: The Songs of the Jam (1999)
"Love Me and Leave Me" กับ เดอะซีฮอร์ส อัลบั้ม Do It Yourself (1997)
"Come On" กับ เดอะเวิร์ฟ อัลบั้ม Urban Hymns (1997)
"Nothing Lasts Forever" กับ เอโค & เดอะบันนีเมน อัลบั้ม Evergreen (1997)
เลียม แกลลาเกอร์ กลับมาสร้างผลงานเพลงอีกครั้งในฐานะศิลปินเดี่ยวครั้งแรก โดยออกเดบิวต์อัลบั้มที่มีชื่อว่า "As You Were" วางจำหน่ายเมื่อวันที่ 6 ตุลาคม พ.ศ. 2560 ได้รับคำชมจากนักวิจารณ์ในแง่บวก พร้อมทั้งได้รับเสียงตอบรับที่ดีจากแฟนเพลง อัลบั้มขึ้นชาร์ตอันดับ 1 ใน iTune ของ 10 ประเทศทั่วโลก รวมทั้งประเทศไทยด้วย มีซิงเกิ้ลฮิตอย่าง "Wall of Glass" , "For What It's Worth" และ "Come Back To Me" แกลลาเกอร์ได้ร่วมเขียนเพลงเอง โดยมี เกร็ก เคอร์สติน เป็นโปรดิวเซอร์ ซึ่งนิตยสารโรลลิ่งสโตนได้จัดอันดับให้อัลบั้ม As You Were ของเลียม แกลลาเกอร์ติด 1 ใน 50 อัลบั้มที่ดีที่สุดของปี 2560 โดยอยู่ลำดับที่ 37 ร่วมกับ "Who Built The Moon" อัลบั้มชุดที่ 3 ของพี่ชาย โนล แกลลาเกอร์
คอนเสิร์ตเลียม แกลลาเกอร์ในประเทศไทย

วันที่ 12 มกราคม พ.ศ. 2561 เลียม แกลลาเกอร์ ได้เดินทางมาเล่นคอนเสิร์ต "Liam Gallagher Live In Bangkok 2018" ณ ไบเทคบางนา ฮอลล์ 106 ซึ่งนับว่าเป็นการเดินทางกลับมาเมืองไทยครั้งที่สามในรอบ 12 ปี บัตรขายหมดเกลี้ยงในชั่วโมงสุดท้ายก่อนคอนเสิร์ตจะเริ่ม สำหรับเพลงที่นำมาเล่นนั้น ประกอบด้วยเพลงสมัยวงโอเอซิส, บีดีอาย และเพลงใหม่จากอัลบั้ม As You Were
Rock N Roll Star
Morning Glory
Greedy Soul
Wall of Glass
Paper Crown
Bold
For What It's Worth
Soul Love
Some Might Say
Slide Away
Come Back To Me
You Better Run
Be Here Now
Cigarette and Alcohol
Wonderwall
ทั้งนี้ ในคอนเสิร์ตไม่มีช่วง Encore โดยมีเพลง 2 เพลงที่ถูกตัดออกจากเซ็ทลิสต์ ได้แก่ Universal Gleam และ Live Forever ภายหลังแกลลาเกอร์ได้โพสต์ข้อความผ่านทวิตเตอร์ส่วนตัวว่า ขอบคุณชาวกรุงเทพฯสำหรับคอนเสิร์ตเมื่อคืน และเปิดเผยว่าตนหัวเสียกับระบบซาวด์ของทีมงานตัวเอง โดยในวันที่ 15 มกราคม พ.ศ. 2561 ภายหลังสิ้นสุดการเล่นคอนเสิร์ตที่อินโดนีเซีย แกลลาเกอร์บินกลับมาพักผ่อนส่วนตัวที่จังหวัดภูเก็ต ประเทศไทย และชอบดื่มน้ำมะพร้าวมาก
ตอบทวิตให้กำลังใจนักฟุตบอลและโค้ช 13 ชีวิตติดถ้ำหลวง

หลังจากเกิดเหตุการณ์นักฟุตบอลและโค้ชทีมหมูป่าอะคาเดมี่ ติดในถ้ำหลวง จ.เชียงราย ตั้งแต่วันที่ 23 มิถุนายน พ.ศ. 2561 จนเป็นข่าวใหญ่ไปทั่วโลก มีคนดังระดับโลกหลายคนส่งกำลังใจมาให้ทีมกู้ภัยไทยและนานาชาติร่วมกันให้ความช่วยเหลือ จนกระทั่งวันที่ 9 กรกฎาคม พ.ศ. 2561 Liam Gallagher ก็เป็นคนดังอีกหนึ่งคนที่ส่งใจให้ภารกิจสำคัญในครั้งนี้ โดยทางเฟซบุ๊กเพจ All about RKID ระบุว่า
"อดทนไว้นะ ไม่ต้องกลัว"
Liam Gallagher ฟรอนต์แมนวง Oasis โพสทวิตเตอร์ให้กำลังใจ #ทีมหมูป่า หลังจากมีแฟนเพลงชาวไทยที่ใช้ชื่อ Karnbodi Ngamjit เข้าไปถามว่า อยากพูดอะไรกับเด็กไทยที่ติดอยู่ในถ้ำบ้าง?
ส่วนประโยคที่เลียมโพสต์ให้กำลังใจก็คือเนื้อร้องของเพลง 'Stop Crying Your Heart Out' จากอัลบั้ม Heathen Chemistry นั่นเอง
หมายเหตุ: ปกติเวลาที่ เลียม กัลลาเกอร์ ทวิตแต่ละครั้ง จะมีแฟนๆหลักร้อย-หลักพันเข้าไปคอมเม้นท์ โอกาสที่เลียมจะตอบทวิตใครนั้นค่อนข้างน้อยมาก ขึ้นอยู่กับว่าเลียมจะเลือกตอบคำถามไหน
แหล่งข้อมูลอื่น

เว็บไซต์อย่างเป็นทางการ เก็บถาวร 2014-07-05 ที่ เวย์แบ็กแมชชีน
ทวิตเตอร์
สองพี่น้องแกลลาเกอร์ เมื่อปี พ.ศ. 2548
เลียม แกลลาเกอร์ กับวงบีดีอาย
แรดขนยาวทิเบต

สปีชีส์ของสัตว์เลี้ยงลูกด้วยนมที่สูญพันธุ์แล้ว
| แรดขนยาวทิเบต ช่วงเวลาที่มีชีวิตอยู่: Middle Pliocene |
| --- | --- |


การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: สัตว์มีแกนสันหลัง Chordata
ชั้น:: สัตว์เลี้ยงลูกด้วยนม Mammalia
อันดับ:: อันดับสัตว์กีบคี่ Perissodactyla
วงศ์:: แรด Rhinocerotidae
สกุล:: †Coelodonta Coelodonta Deng, "et al" 2011
สปีชีส์:: †Coelodonta thibetana
ชื่อทวินาม
†Coelodonta thibetana Deng, "et al" 2011

แรดขนยาวทิเบต (อังกฤษ: Tibetan woolly rhinoceros ; ชื่อวิทยาศาสตร์: Coelodonta thibetana) เป็นสปีชีส์ที่สูญพันธุ์แล้วในสกุล Coelodonta เป็นสัตว์พื้นถิ่นของหิมาลัยตะวันตก มีชีวิตอยู่ในตอนกลางของสมัยไพลโอซีน C. thibetana เป็นที่ทราบจากตัวอย่างต้นแบบแรก รหัส IVPP V15908 ซึ่งเป็นกะโหลกสมบูรณ์บางส่วนอันประกอบด้วยขากรรไกรล่างไม่สมบูรณ์ แต่ยังมีชุดฟันอยู่ครบ แรดชนิดนี้ถูกตั้งชื่อโดย Tao Deng, Xiaoming Wang, Mikael Fortelius, Qiang Li, Yang Wang, Zhijie J. Tseng, Gary T. Takeuchi, Joel E. Saylor, Laura K. Säilä and Guangpu Xie ใน ค.ศ. 2011
วิวัฒนาการชาติพันธุ์

ผู้ศึกษาได้ทำการวิเคราะห์วิวัฒนาการชาติพันธ์ของแรดห้าชนิดที่ยังมีชีวิตอยู่ และสิบสามชนิดที่สูญพันธุ์แล้ว และจัดทำคลาโดแกรมด้านล่าง โดยจัดให้ C. thibetana อยู่ในตำแหน่งฐาน (basal position) ของสกุลมันเอง
แรมโฟริงคัส

| แรมโฟริงคัส ช่วงเวลาที่มีชีวิตอยู่: ยุคจูแรสสิคตอนปลาย 150> 8–148.5Ma  PreꞒ Ꞓ O S D C P T J K Pg N  ↓   |
| --- | --- |

Cast of a Rhamphorhynchus muensteri specimen.

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Sauropsida
อันดับ:: Pterosauria
อันดับย่อย:: Rhamphorhynchoidea
วงศ์:: Rhamphorhynchidae
สกุล:: Rhamphorhynchus von Meyer, 1846

Species
 R. muensteri  (Goldfuss, 1831) 
ชื่อพ้อง
 Ornithopterus von Meyer, 1860  Pteromonodactylus Teryaev, 1967
แรมโฟริงคัส (อังกฤษ: Rhamphorhynchus) เป็นเทอโรซอร์ขนาดเล็กที่อาศัยอยู่ในยุคจูแรสซิก มีฟันแหลมคมไว้ใช้สำหรับจับปลา และมีหางยาว ซึ่งปลายหางมีหางเสือรูปสีเหลี่ยมขนมเปียกปูน ซึ่งใช้ในการรักษาสมดุล อาศัยอยู่ในยุคจูแรสซิกตอนต้น-ยุคจูแรสซิกตอนปลาย ค้นพบฟอสซิลที่เยอรมนี ในปีค.ศ. 1831 และยังค้นพบฟอสซิลที่ทวีปแอฟริกาอีกด้วย
แร็กกา

| แร็กกา |
| --- | --- |
แหล่งกำเนิดทางรูปแบบ: แดนซ์ฮอล ฮิปฮอป ดนตรีอิเล็กทรอนิกส์
แหล่งกำเนิดทางวัฒนธรรม: จาเมกา ในคริสต์ทศวรรษ 1980
เครื่องบรรเลงสามัญ: ดรัมแมชชีน - แซมเพลอร์ - เครื่องสังเคราะห์เสียง - ออร์แกน
แนวประสาน
แร็กกาฮิปฮอป - Digital bhangragga
ดนตรีแร็กกามัฟฟิน (อังกฤษ: raggamuffin music) หรือย่อว่า แร็กกา (อังกฤษ: ragga) เป็นแนวเพลงย่อยของแดนซ์ฮอลหรือเร็กเก ที่ประกอบด้วยเครื่องดนตรีหลักอย่าง ดนตรีอิเล็กทรอนิกส์ และเช่นเดียวกับดนตรีฮิปฮอป คือมักใช้แซมพลิงแร็กกา ในปัจจุบันมักมีความหมายเดียวกับแดนซ์ฮอล เร้กเก้ ที่ดีเจจะทำหน้าที่พูดคุย มากกว่าการเลือกเพลง ถูแผ่น หรือร้องในต้นเพลงริดดิ
เลิฟวิงยู

เลิฟวิงยู (อังกฤษ: Loving U) เป็นมินิอัลบั้มพิเศษช่วงฤดูร้อนของกลุ่มนักร้องหญิงชาวเกาหลีใต้ ซิสตาร์ ออกจำหน่ายเมื่อวันที่ 28 มิถุนายน ค.ศ. 2012 โดยค่ายสตาร์ชิพเอนเตอร์เทนเมนต์ และจัดจำหน่ายโดยโลเอ็นเอ็นเตอร์เทนเมนต์ มีเพลงที่มีชื่อเดียวกับอัลบั้มนี้เป็นซิงเกิลโปรโมต นอกจากนี้ยังมีเพลงจากอัลบั้มเปิดตัว โซคูล 4 เพลง และเพลง "อะโลน" ในเวอร์ชันรีมิกซ์ และเพลงทำใหม่อีก 2 เพลง ได้แก่ "เลิฟวิงยู" และ "ฮอลิเดย์"
เบื้องหลัง

ในวันที่ 11 มิถุนายน ค.ศ. 2012 สตาร์ชิพเอนเตอร์เทนเมนต์แถลงว่า กลุ่มจะปล่อยมินิอัลบั้มพิเศษในช่วงปลายเดือนมิถุนายนนี้ โดยมิวสิกวิดีโอถ่ายทำในรัฐฮาวาย และเผยแพร่ครั้งแรกพร้อมกับเอกซ์เทนเดดเพลย์ในวันที่ 28 มิถุนายน ค.ศ. 2012